เช็คด่วน! ราชกิจจาฯ ประกาศแบ่งเขตเลือกตั้ง ส.ส. 350 เขตทั่วประเทศ
ราชกิจจาฯ ประกาศแบ่งเขตเลือกตั้ง ส.ส.ทั่วประเทศ 350 เขต
29 พ.ย. 2561

เว็บไซต์ราชกิจจานุเบกษา เผยแพร่ประกาศคณะกรรมการการเลือกตั้ง (กกต.) เรื่อง การแบ่งเขตเลือกตั้งสมาชิกสภาผู้แทนราษฎร แบบแบ่งเขตเลือกตั้ง ซึ่งเป็นการดำเนินตามคำสั่งหัวหน้าคณะรักษาความสงบแห่งชาติ โดย กกต.ได้มีมติในการพิจารณาการแบ่งเขตเลือกตั้งสมาชิกสภาผู้แทนราษฎรครั้งที่ 54/2561 เมื่อวันที่ 20 ตุลาคม 2561 ถึงครั้งที่ 62/2561 เมื่อวันที่ 5 พฤศจิกายน 2561, ครั้งที่ 63/2561 เมื่อวันที่ 6 พฤศจิกายน 2561, ครั้งที่ 67/2561 เมื่อวันที่ 26 พฤศจิกายน 2561 และครั้งที่ 68/2561 เมื่อวันที่ 27 พฤศจิกายน 2561 เห็นชอบให้มีการประกาศแบ่งเขตเลือกตั้งสมาชิกสภาผู้แทนราษฎรจำนวน 350 เขตเลือกตั้ง ประกอบด้วย
1.จังหวัดที่มี 1 เขตเลือกตั้ง จำนวน 8 จังหวัด ได้แก่ ตราด, นครนายก, พังงา, แม่ฮ่องสอน, ระนอง, สมุทรสงคราม, สิงห์บุรี และ อ่างทอง
2.จังหวัดที่มี 2 เขตเลือกตั้ง จำนวน 11 จังหวัด ได้แก่ กระบี่, ชัยนาท, บึงกาฬ, แพร่, ภูเก็ต, มุกดาหาร, ลำพูน, สตูล, อำนาจเจริญ, อุตรดิตถ์ และ อุทัยธานี
3.จังหวัดที่มี 3 เขตเลือกตั้ง จำนวน 20 จังหวัด ได้แก่ จันทบุรี, ชุมพร, ตรัง, ตาก, น่าน, ประจวบคีรีขันธ์, ปราจีนบุรี, พะเยา, พัทลุง, พิจิตร, เพชรบุรี, ยโสธร, ยะลา, เลย, สมุทรสาคร, สระแก้ว, สระบุรี, สุโขทัย, หนองคาย และ หนองบัวลำภู
4.จังหวัดที่มี 4 เขตเลือกตั้ง จำนวน 10 จังหวัด ได้แก่ กำแพงเพชร, ฉะเชิงเทรา, นครพนม, นราธิวาส, ปัตตานี, พระนครศรีอยุธยา, ระยอง, ลพบุรี, ลำปาง และ สุพรรณบุรี
5.จังหวัดที่มี 5 เขตเลือกตั้ง จำนวน 7 จังหวัด ได้แก่ กาญจนบุรี, กาฬสินธุ์, นครปฐม, พิษณุโลก, เพชรบูรณ์, มหาสารคาม และ ราชบุรี
6.จังหวัดที่มี 6 เขตเลือกตั้ง จำนวน 6 จังหวัด ได้แก่ ชัยภูมิ, นครสวรรค์, นนทบุรี, ปทุมธานี, สกลนคร และ สุราษฎร์ธานี
7.จังหวัดที่มี 7 เขตเลือกตั้ง จำนวน 4 จังหวัด ได้แก่ เชียงราย, ร้อยเอ็ด, สมุทรปราการ และ สุรินทร์
8.จังหวัดที่มี 8 เขตเลือกตั้ง จำนวน 6 จังหวัด ได้แก่ ชลบุรี, นครศรีธรรมราช, บุรีรัมย์, ศรีสะเกษ, สงขลา และ อุดรธานี
9.จังหวัดที่มี 9 เขตเลือกตั้ง จำนวน 1 จังหวัด ได้แก่ เชียงใหม่
10.จังหวัดที่มี 10 เขตเลือกตั้ง จำนวน 2 จังหวัด ได้แก่ ขอนแก่น และ อุบลราชธานี
11.จังหวัดที่มี 14 เขตเลือกตั้ง จำนวน 1 จังหวัด ได้แก่ นครราชสีมา
12.จังหวัดที่มี 30 เขตเลือกตั้ง จำนวน 1 จังหวัด ได้แก่ กรุงเทพมหานคร